Melon akèh banget ragamé, mligi dideleng saka wangun wohé. Ana wolung golongan budidaya ('Group') sajeroning spésies iki. Telu sing paling populèr ya iku "Cantalupensis" (ing jeroné kalebu bléwah, "true European cantaloupe"), "Reticulatus" (melon sing biyasa ditepungi, kulit wohé racaké "mawa jala"), lan "Inodorus" (melon 'Honeydew', sing wanguné oval kanthi kulit ngerut). Ana siji golongan liya sing wohé uga dipangan, Group "Dudaim".